CELEX: 
Language: sk
Date: 2019-12-16 00:00:00
Title: VYKONÁVACIE NARIADENIE KOMISIE (EÚ) …/... v ktorom sa opisujú premenné a dĺžka, požiadavky na kvalitu a úroveň podrobnosti časových radov na zasielanie mesačných údajov o nezamestnanosti podľa nariadenia Európskeho parlamentu a Rady (EÚ) 2019/1700

EURÓPSKA
                           KOMISIA

                                                   V Bruseli 16. 12. 2019
                                                   C(2019) 8835 final

                  VYKONÁVACIE NARIADENIE KOMISIE (EÚ) …/...

                                      z 16. 12. 2019,

     v ktorom sa opisujú premenné a dĺžka, požiadavky na kvalitu a úroveň podrobnosti
     časových radov na zasielanie mesačných údajov o nezamestnanosti podľa nariadenia
                      Európskeho parlamentu a Rady (EÚ) 2019/1700

                                (Text s významom pre EHP)

SK                                                                                      SK
 ---pagebreak---                           VYKONÁVACIE NARIADENIE KOMISIE (EÚ) …/...

                                                   z 16. 12. 2019,

         v ktorom sa opisujú premenné a dĺžka, požiadavky na kvalitu a úroveň podrobnosti
         časových radov na zasielanie mesačných údajov o nezamestnanosti podľa nariadenia
                          Európskeho parlamentu a Rady (EÚ) 2019/1700

                                            (Text s významom pre EHP)

     EURÓPSKA KOMISIA,
     so zreteľom na nariadenie Európskeho parlamentu a Rady (EÚ) 2019/1700 z 10. októbra
     2019, ktorým sa zavádza spoločný rámec pre európske štatistiky o osobách a domácnostiach
     na základe individuálnych údajov zbieraných zo vzoriek, ktorým sa menia nariadenia
     Európskeho parlamentu a Rady (ES) č. 808/2004, (ES) č. 452/2008 a (ES) č. 1338/2008
     a ktorým sa zrušuje nariadenie Európskeho parlamentu a Rady (ES) č. 1177/2003 a nariadenie
     Rady (ES) č. 577/981, a najmä na jeho článok 7 ods. 3,
     keďže:
     (1)      Poskytovanie mesačných údajov o nezamestnanosti členskými štátmi je dôležitým
              zdrojom informácií pre Komisiu (Eurostat), a teda podporuje kľúčové priority Únie
              v oblasti rastu a tvorby pracovných miest, keďže zaisťuje využitie včasných
              a porovnateľných údajov pri formulovaní a monitorovaní politík Únie zameraných na
              tieto priority.
     (2)      Mesačné údaje o nezamestnanosti sa používajú pri určovaní mesačnej miery
              nezamestnanosti (MUR), ktorá je jedným z hlavných európskych hospodárskych
              ukazovateľov2.
     (3)      Mesačná štatistika nezamestnanosti by mala vychádzať z medzinárodne dohodnutých
              koncepcií vymedzených Medzinárodnou organizáciou práce (MOP).
     (4)      Ak členské štáty nezostavujú mesačnú štatistiku nezamestnanosti v súlade s definíciou
              MOP, mali by zostavovať mesačné odhady nezamestnanosti alebo zasielať mesačné
              vstupné údaje o nezamestnanosti Komisii (Eurostatu), ktorá následne takéto mesačné
              odhady zostaví za ne.
     (5)      Mesačné údaje o nezamestnanosti by mali merať nezamestnanosť v referenčnom
              mesiaci po očistení o možné sezónne vplyvy a bez nadmerného vyrovnávania. Mali by
              byť v súlade so štvrťročnými údajmi zozbieranými v doméne „pracovná sila“ podľa
              nariadenia (EÚ) 2019/1700.
     (6)      Členské štáty by mali zasielať mesačné údaje o nezamestnanosti podľa presného
              harmonogramu, aby Komisia (Eurostat) mohla naplniť požiadavky používateľov na
              včasnosť.

     1
              Ú. v. EÚ L 261I, 14.10.2019, s. 1.
     2
              Oznámenie Komisie Európskemu parlamentu a Rade o štatistike eurozóny „Smerom k zlepšeným
              metodikám pre štatistiky a ukazovatele eurozóny“, KOM(2002) 661 final.

SK                                                       1                                               SK
 ---pagebreak---      (7)    Kvalita mesačných údajov o nezamestnanosti by sa mala monitorovať súborom
            spoločne dohodnutých a jednotne uplatňovaných ukazovateľov.
     (8)    Opatrenia stanovené v tomto nariadení sú v súlade so stanoviskom Výboru pre
            Európsky štatistický systém,
     PRIJALA TOTO NARIADENIE:

                                                  Článok 1
                                             Predmet úpravy
     V tomto nariadení sa stanovujú premenné, dĺžka, úroveň podrobnosti a požiadavky na kvalitu
     mesačných údajov o nezamestnanosti, ktoré sa majú zasielať Komisii (Eurostatu) podľa
     nariadenia (EÚ) 2019/1700.

                                                  Článok 2
                                           Vymedzenie pojmov
     Na účely tohto nariadenia sa uplatňuje toto vymedzenie pojmov:

     1. „mesačná štatistika nezamestnanosti“ je záznam počtu zamestnaných a nezamestnaných
     osôb a odvodená „mesačná miera nezamestnanosti“ podľa definície MOP 3, ktorá sa uplatňuje
     v doméne „pracovná sila“ podľa nariadenia (EÚ) 2019/1700;
     2. „mesačná miera nezamestnanosti“ je počet nezamestnaných osôb vydelený počtom
     zamestnaných a nezamestnaných osôb za referenčný mesiac;
     3. „mesačné vstupy nezamestnanosti“ sú záznamy o počte nezamestnaných osôb
     registrovaných vo verejných službách zamestnanosti členských štátov;
     4. „mesačné odhady nezamestnanosti“ sú kombináciou štvrťročných údajov na základe
     definície ILO, ktorá sa uplatňuje v doméne „pracovná sila“ podľa nariadenia (EÚ) 2019/1700,
     a mesačnej registrovanej nezamestnanosti;
     5. „mesačné údaje o nezamestnanosti“ sú údaje, ktoré sa majú zasielať v súlade s týmto
     nariadením; konkrétne ide o mesačnú štatistiku nezamestnanosti, mesačné vstupy
     nezamestnanosti alebo mesačné odhady nezamestnanosti;
     6. „referenčný mesiac“ je súbor týždňov zostavený takto:
     – každý týždeň patriaci do referenčného štvrťroka stanoveného pre štvrťročné údaje
     zozbierané v doméne „pracovná sila“ podľa nariadenia (EÚ) 2019/1700 sa priradí len
     k jednému z troch referenčných mesiacov, ktoré patria do daného štvrťroka,
     – týždne, ktoré spadajú do kalendárneho mesiaca celé, sa priradia k príslušnému
     referenčnému mesiacu,
     – týždne, ktoré presahujú cez dva kalendárne mesiace, sa priradia k jednému z dvoch
     príslušných referenčných mesiacov.

                                                  Článok 3
                                            Požadované údaje

     3
            Prijatej 11. októbra 2013 na 19. medzinárodnej konferencii štatistikov práce v prvom uznesení o
            štatistike práce, zamestnanosti a využitia pracovných síl.

SK                                                    2                                                       SK
 ---pagebreak---      1.   Členské štáty zasielajú Komisii (Eurostatu) buď mesačnú štatistiku nezamestnanosti
          [možnosť 1], mesačné vstupy nezamestnanosti [možnosť 2] alebo mesačné odhady
          nezamestnanosti [možnosť 3].
     2.   Súbory údajov obsahujúce mesačnú štatistiku nezamestnanosti musia obsahovať
          mesačnú štatistiku, ktorá je reprezentatívna pre celý referenčný mesiac.
     3.   Súbory údajov obsahujúce mesačné vstupy nezamestnanosti musia obsahovať údaje
          zodpovedajúce počtu osôb, ktoré boli zaregistrované ako nezamestnané v určitom
          období daného kalendárneho mesiaca.
     4.   Údaje o registrovaných nezamestnaných použité na zostavenie mesačných odhadov
          nezamestnanosti musia zodpovedať počtu osôb, ktoré boli zaregistrované ako
          nezamestnané v určitom období daného kalendárneho mesiaca.
     5.   Názvy a vymedzenia zasielaných premenných sú uvedené v prílohe I pre mesačnú
          štatistiku nezamestnanosti [možnosť 1], v prílohe II pre mesačné vstupy
          nezamestnanosti [možnosť 2] a v prílohe III pre mesačné odhady nezamestnanosti
          [možnosť 3].

                                          Článok 4
                                Lehoty na zasielanie údajov
     1.   Mesačné údaje o nezamestnanosti sa zasielajú každý mesiac v lehotách stanovených
          v prílohe V k nariadeniu (EÚ) 2019/1700 takto:
          a)   v prípade členských štátov, ktoré si zvolili možnosť 1, sa mesačná štatistika
               nezamestnanosti zasiela do 27 dní po skončení kalendárneho mesiaca;
          b)   v prípade členských štátov, ktoré si zvolili možnosť 2, sa mesačné vstupy
               nezamestnanosti zasielajú do 25 dní po skončení kalendárneho mesiaca;
          c)   v prípade členských štátov, ktoré si zvolili možnosť 3, sa mesačné odhady
               nezamestnanosti zasielajú do 25 dní po skončení kalendárneho mesiaca.
     2.   V mesiacoch, keď lehota uplynie v sobotu alebo nedeľu, sa za skutočný koniec
          lehoty považuje nasledujúci pondelok. Mesačné údaje o nezamestnanosti za
          referenčný mesiac november sa zasielajú do 31. decembra.
          Zasielanie údajov sa začína najneskôr za referenčný mesiac máj 2021.

                                          Článok 5
                                     Spätné časové rady
     1.   Pre členské štáty, ktoré sa rozhodli predkladať mesačnú štatistiku nezamestnanosti
          [variant 1] alebo mesačné odhady nezamestnanosti [variant 3]:
          a)   prvé zaslané údaje za referenčný mesiac máj 2021 musia zahŕňať aj mesačné
               štatistiky, resp. odhady nezamestnanosti za referenčné mesiace január až apríl
               2021;
          b)   údaje zaslané za referenčný mesiac apríl 2022 musia zahŕňať nepretržité časové
               rady pre mesačné štatistiky nezamestnanosti, resp. mesačné odhady
               nezamestnanosti za všetky referenčné mesiace počnúc januárom 2009 vrátane;
          c)   počnúc referenčným mesiacom máj 2022 musia zasielané údaje zahŕňať
               revidované rady od januára 2009.

SK                                            3                                                 SK
 ---pagebreak---      2.      Pre členské štáty, ktoré sa rozhodli predkladať mesačné vstupy nezamestnanosti
             [možnosť 2], musia prvé zaslané údaje za referenčný mesiac máj 2021 zahŕňať aj
             všetky mesačné vstupy nezamestnanosti počnúc januárom 2009.

                                            Článok 6
                                        Zdroje a metódy
     1.      Najneskôr do [Úrad pre publikácie: vložiť dátum 6 mesiacov od nadobudnutia
             účinnosti tohto nariadenia] musia členské štáty, ktoré sa rozhodli predkladať
             mesačné odhady nezamestnanosti [variant 3] alebo mesačné vstupy nezamestnanosti
             [možnosť 2], zaslať Komisii (Eurostatu) opis zdrojov a metód použitých na
             zostavenie mesačných odhadov nezamestnanosti, resp. mesačných vstupov
             nezamestnanosti.
     2.      Členské štáty, ktoré sa rozhodli predkladať mesačnú štatistiku nezamestnanosti
             [možnosť 1], zašlú len opis metód použitých na odvodenie mesačnej štatistiky zo
             štvrťročných údajov zbieraných v doméne „pracovná sila“ podľa nariadenia (EÚ)
             2019/1700.
     3.      V prípade akýchkoľvek zmien opisu poskytnutého v súlade s odsekom 1 alebo 2
             členské štáty informujú Komisiu (Eurostat) dva mesiace pred ich uplatnením
             a aktualizovanú dokumentáciu zašlú najneskôr do 6 mesiacov po uplatnení daných
             zmien.
     4.      Členské štáty pripoja ku každým mesačne zasielaným údajom aj informácie
             o prípadných prerušeniach časových radov, ako aj ďalších osobitných udalostiach,
             ktoré môžu ovplyvniť porovnateľnosť v čase.

                                            Článok 7
                                     Požiadavky na kvalitu
     1.      Komisia (Eurostat) monitoruje kvalitu celkovej mesačnej miery nezamestnanosti
             podľa koncepcie MOP, ktorú zverejňujú členské štáty (možnosti 1 a 3) alebo
             Eurostat (možnosť 2) ako hlavný ukazovateľ.
     2.      Kvalita celkovej mesačnej miery nezamestnanosti sa monitoruje každé tri roky
             prostredníctvom súboru ukazovateľov a prahových hodnôt uvedených v prílohe IV.

                                            Článok 8
                                    Nadobudnutie účinnosti
     Toto nariadenie nadobúda účinnosť dvadsiatym dňom po jeho uverejnení v Úradnom vestníku
     Európskej únie.

SK                                              4                                               SK
 ---pagebreak---      Toto nariadenie je záväzné v celom rozsahu a priamo uplatniteľné vo všetkých členských
     štátoch.
     V Bruseli 16. 12. 2019

                                                           Za Komisiu
                                                           predsedníčka
                                                    Ursula VON DER LEYEN

SK                                             5                                              SK
 ---documentbreak---                            EURÓPSKA
                           KOMISIA

                                                  V Bruseli 16. 12. 2019
                                                  C(2019) 8835 final

                                                  ANNEXES 1 to 4

                                        PRÍLOHY

                                            k

                   vykonávaciemu nariadeniu Komisie (EÚ) .../.... z XXX,

     v ktorom sa opisujú premenné a dĺžka, požiadavky na kvalitu a úroveň podrobnosti
     časových radov na zasielanie mesačných údajov o nezamestnanosti podľa nariadenia
                      Európskeho parlamentu a Rady (EÚ) 2019/1700

SK                                                                                      SK
 ---pagebreak---                                          PRÍLOHA I
     Mesačná štatistika nezamestnanosti predkladaná v súlade s článkom 3 ods. 1 [možnosť
                                             1]

     Názov             Opis                                     Štatistické očistenie
                       Počet žien vo veku 15 až 24 rokov, ktoré – sezónne neočistené
     NAT_LFS_PRI.Y
                       sú    počas     referenčného    mesiaca – sezónne očistené
     .F.MON.UNEMP
                       nezamestnané podľa koncepcie MOP.        – trend

                       Počet žien vo veku 15 až 24 rokov, ktoré – sezónne neočistené
     NAT_LFS_PRI.Y
                       sú    počas     referenčného    mesiaca – sezónne očistené
     .F.MON.EMPL
                       zamestnané podľa koncepcie MOP.          – trend

     NAT_LFS_PRI.Y Počet mužov vo veku 15 až 24 rokov, – sezónne neočistené
     .M.MON.UNEMP ktorí sú počas referenčného mesiaca – sezónne očistené
                   nezamestnaní podľa koncepcie MOP.   – trend

                       Počet mužov vo veku 15 až 24 rokov, – sezónne neočistené
     NAT_LFS_PRI.Y
                       ktorí sú počas referenčného mesiaca – sezónne očistené
     .M.MON.EMPL
                       zamestnaní podľa koncepcie MOP.     – trend

                       Počet žien vo veku 25 až 74 rokov, ktoré – sezónne neočistené
     NAT_LFS_PRI.O
                       sú    počas     referenčného    mesiaca – sezónne očistené
     .F.MON.UNEMP
                       nezamestnané podľa koncepcie MOP.        – trend

                       Počet žien vo veku 25 až 74 rokov, ktoré – sezónne neočistené
     NAT_LFS_PRI.O
                       sú    počas     referenčného    mesiaca – sezónne očistené
     .F.MON.EMPL
                       zamestnané podľa koncepcie MOP.          – trend

     NAT_LFS_PRI.O Počet mužov vo veku 25 až 74 rokov, – sezónne neočistené
     .M.MON.UNEMP ktorí sú počas referenčného mesiaca – sezónne očistené
                   nezamestnaní podľa koncepcie MOP.   – trend

                       Počet mužov vo veku 25 až 74 rokov, – sezónne neočistené
     NAT_LFS_PRI.O
                       ktorí sú počas referenčného mesiaca – sezónne očistené
     .M.MON.EMPL
                       zamestnaní podľa koncepcie MOP.     – trend

SK                                            1                                            SK
 ---pagebreak---                                        PRÍLOHA II
     Mesačné vstupy nezamestnanosti predkladané v súlade s článkom 3 ods. 1 [možnosť 2]

     Názov                      Opis                         Štatistické očistenie

     PREA.Y.F.MON.UNEMP         Počet žien vo veku 15 až 24 sezónne neočistené
                                rokov, ktoré sú v určitom
                                období daného kalendárneho
                                mesiaca nezamestnané podľa
                                vnútroštátneho registra.

     PREA.Y.M.MON.UNEMP         Počet mužov vo veku 15 až sezónne neočistené
                                24 rokov, ktorí sú v určitom
                                období daného kalendárneho
                                mesiaca nezamestnaní podľa
                                vnútroštátneho registra.

     PREA.O.F.MON.UNEMP         Počet žien vo veku 25 až 74 sezónne neočistené
                                rokov, ktoré sú v určitom
                                období daného kalendárneho
                                mesiaca nezamestnané podľa
                                vnútroštátneho registra.

     PREA.O.M.MON.UNEMP         Počet mužov vo veku 25 až sezónne neočistené
                                74 rokov, ktorí sú v určitom
                                období daného kalendárneho
                                mesiaca nezamestnaní podľa
                                vnútroštátneho registra.

SK                                           2                                            SK
 ---pagebreak---                                        PRÍLOHA III
     Mesačné odhady nezamestnanosti predkladané v súlade s článkom 3 ods. 1 [možnosť 3]

     Názov                    Opis                           Štatistické očistenie
                              Počet žien vo veku 15 až 24    – sezónne neočistené
     NAT_LFS_PRI.Y.F.MON.
                              rokov,    ktoré  sú    počas   – sezónne očistené
     UNEMP
                              referenčného         mesiaca   – trend
                              nezamestnané.
                              Počet žien vo veku 15 až 24    – sezónne neočistené
     NAT_LFS_PRI.Y.F.MON.
                              rokov,    ktoré  sú    počas   – sezónne očistené
     EMPL
                              referenčného         mesiaca   – trend
                              zamestnané.
                              Počet mužov vo veku 15 až 24   – sezónne neočistené
     NAT_LFS_PRI.Y.M.MON
                              rokov,    ktorí  sú    počas   – sezónne očistené
     .UNEMP
                              referenčného         mesiaca   – trend
                              nezamestnaní.
                              Počet mužov vo veku 15 až 24   – sezónne neočistené
     NAT_LFS_PRI.Y.M.MON
                              rokov,    ktorí  sú    počas   – sezónne očistené
     .EMPL
                              referenčného         mesiaca   – trend
                              zamestnaní.
                              Počet žien vo veku 25 až 74    – sezónne neočistené
     NAT_LFS_PRI.O.F.MON.
                              rokov,    ktoré  sú    počas   – sezónne očistené
     UNEMP
                              referenčného         mesiaca   – trend
                              nezamestnané.
                              Počet žien vo veku 25 až 74    – sezónne neočistené
     NAT_LFS_PRI.O.F.MON.
                              rokov,    ktoré  sú    počas   – sezónne očistené
     EMPL
                              referenčného         mesiaca   – trend
                              zamestnané.
                              Počet mužov vo veku 25 až 74   – sezónne neočistené
     NAT_LFS_PRI.O.M.MON
                              rokov,    ktorí  sú    počas   – sezónne očistené
     .UNEMP
                              referenčného         mesiaca   – trend
                              nezamestnaní.
                              Počet mužov vo veku 25 až 74   – sezónne neočistené
     NAT_LFS_PRI.O.M.MON
                              rokov,    ktorí  sú    počas   – sezónne očistené
     .EMPL
                              referenčného         mesiaca   – trend
                              zamestnaní.

SK                                           3                                            SK
 ---pagebreak---                                             PRÍLOHA IV
                                                Kvalita

     Kvalita celkovej mesačnej miery nezamestnanosti sa monitoruje súborom ukazovateľov na
     meranie volatility a revízií, ako sa podrobnejšie uvádza ďalej.
     Ukazovatele sa počítajú za posledných 36 dostupných mesačných pozorovaní počnúc májom
     2022.
     Tieto ukazovatele aktualizuje Komisia (Eurostat) každé tri roky.

     Volatilita
     – Korelácia medzimesačných zmien vypočítaná pred zaokrúhlením ako Pearsonov korelačný
     koeficient medzi radom medzimesačných zmien a rovnakým radom s oneskorením jedného
     mesiaca (t. j. koeficient autokorelácie prvého radu). Tento ukazovateľ by mal zostať v
     intervale [–0,30; 0,75].
     – Početnosť dvojitých významných zvratov vypočítaná ako podiel pozorovaní, ktorým
     predchádzali dva nadväzujúce zvraty v opačnom smere. Veľký zvrat sa zaznamená, keď sa
     mesačná miera nezamestnanosti odchýli o 0,2 percentuálneho bodu alebo viac. Tento
     ukazovateľ by mal zostať pod úrovňou 5 %.

     Revízie
     – Početnosť veľmi veľkých revízií hodnôt vypočítaná ako podiel mesačných pozorovaných
     hodnôt, ktoré sú revidované o viac ako 0,3 percentuálneho bodu medzi prvým odhadom a
     revidovanými údajmi, ktoré sa zverejnia o šesť mesiacov neskôr. „Hodnota“ zodpovedá
     hodnote MUR v danom referenčnom mesiaci. Tento ukazovateľ by mal zostať pod úrovňou
     10 %.
     – Početnosť veľkých revízií medzimesačných zmien vypočítaná ako podiel pozorovaní s
     medzimesačnými zmenami, ktoré sú revidované o 0,2 percentuálneho bodu alebo viac medzi
     prvým odhadom a revidovanými údajmi, ktoré sa zverejnia o šesť mesiacov neskôr. Tento
     ukazovateľ by mal zostať pod úrovňou 10 %.

SK                                                 4                                          SK